Vantaan Minttukirkko

Vantaan Minttukirkko eli Tikkurilan Helluntaikirkkoseurakunta on Vantaalla toimiva helluntaiseurakunta, johon kuuluu noin 330 jäsentä. Seurakunnan kirkkorakennus sijaitsee Vantaan Tikkurilassa osoitteessa Minttutie 20, josta seurakunnan lempinimi juontuu. Kirkossa on noin 500 istumapaikkaa.  

Seurakunnan toimintaan kuuluvat muun muassa jumalanpalvelukset sekä lapsi- ja nuorisotyö. Seurakunnassa työskentelee kaksi seurakuntapastoria, Mira Kariluoto sekä Markus Bäckroos. Seurakunnanjohtajan tilalla seurakunnassa toimii johtoryhmä. 

Vantaan Minttukirkko rekisteröityi vuoden 2018 alussa uskonnolliseksi yhdyskunnaksi, Tikkurilan helluntaikirkkoseurakunnaksi, eli liittyi Suomen Helluntaikirkkoon.

Lähteet 
 Tietoa Minttukirkosta minttukirkko.fi. Viitattu 12.1.2023.

Suomen helluntaiseurakunnat
Vantaan seurakunnat
Tikkurila